钦定古今图书集成/明伦汇编/氏族典/第591卷 > 欧阳经
## 钦定古今图书集成/明伦汇编/氏族典/第591卷 > 欧阳经

按《广西通志》：“经字时用，恭城人。嘉靖甲戌岁荐为诸
生时，偶夜出，恍闻人声争避，谓知州来。视之，杳无其
人。旦以白，同志咸奇之。及谒选，仅授闽都司经历。任
九载，有贤声。秩满，升蜀威州知州，始验。甫莅任，革里
甲夙弊殆尽，民歌廉爱。生番乱，鱼肉其民，经率熟番
平之，民赖安堵，威民立有《去思碑》。”致仕凡十六年，绝
迹公庭。